Title: Joint Statement/Press Release, V4 + Slovenia Prime Ministers Meeting in Ostrava, December 9 - 10, 2007
Author: Administrator
Last saved by: vzor
Company: UVCR

Tlačové komuniké (neoficiálny preklad)			Príloha
Oficiálny summit predsedov vlád krajín Vyšehradskej skupiny
Praha, 15.-16. júna 2008
Predseda vlády Českej republiky Mirek Topolánek, predseda vlády Maďarskej republiky Ferenc Gyurcsány, predseda vlády Poľskej republiky Donald Tusk a predseda vlády Slovenskej republiky Robert Fico sa stretli na oficiálnom summite predsedov vlád krajín Vyšehradskej skupiny v Prahe v dňoch 15.-16. júna 2008.
Premiéri krajín V4 zhodnotili české predsedníctvo V4 (jún 2007 – jún 2008),  spoluprácu vo formáte „V4+“, sektorálnu spoluprácu a aktivity Medzinárodného vyšehradského fondu (MVF). Výkonný riaditeľ MVF Kristóf Forrai prezentoval nárast aktivít MVF počnúc rokom 2007, odkedy rozpočet MVF dosiahol 5 miliónov euro. 
Predsedníctvo Vyšehradskej skupiny bolo oficiálne odovzdané Poľskej republike. Bol predstavený a prijatý program nadchádzajúceho poľského predsedníctva V4.
Témou  stretnutia bola aj príprava českého predsedníctva EÚ so zvláštnym dôrazom na priority vyšehradskej spolupráce.
Predsedovia vlád podporili myšlienku posilnenia východnej dimenzie Európskej susedskej politiky. Prediskutovali tému regionálnej spolupráce v oblasti rozširovania EÚ a  vo všeobecnosti podporu regiónu západného Balkánu a východnej Európy. Nadchádzajúce poľské predsedníctvo V4 informovalo o poľsko-švédskej iniciatíve “Východné partnerstvo”.
Krajiny Vyšehradskej skupiny sa dotkli aj príležitosti budúci rok spoločne osláviť 20. výročie pádu železnej opony a 5. výročie ich vstupu do EÚ. 

Praha, 16 júna 2008